INDLEDNING. 
e efterfølgende kliniske og parasitologiske Undersøgelser fra 
Grønland har jeg foretaget under min 6-aarige Funktionstid 
som Distriktslæge ved Julianehaab i Syd-Grønland (1897—1903). At 
de først nu fremkomme, skyldes dels den Omstændighed, at jeg 
stadig siden min Hjemkomst fra Grønland har praktiseret som Læge 
og dels, at jeg havde samlet saa meget andet Materiale til Belysning 
af Grønlands nosografiske Forhold, som jeg ogsaa gærne vilde have 
frem saa snart som muligt, og som ogsaa tildels er udarbejdet og 
trykt. Alt dette har optaget min Tid. 
De bakteriologiske Undersøgelser foretoges under ret besværlige 
Forhold; dels havde jeg samtidig min Praksis, Embedsrejser m. m. at 
besørge i Grønland, og dels var jeg paa det isolerede Sted blottet for 
enhver af de Hjælpekilder, man herhjemme har at ty til (Biblioteker, 
kyndig Vejledning, gode og praktiske Instrumenter m. m.). Ligeledes 
var det forbundet med Vanskelighed at erholde hensigtsmæssige 
Næringssubstrater for de mere kræsne Bakteriearters Vedkommende, 
saaledes Serum, Ascitesvædske o.lgn. Næsten alt maatte forskrives 
fra Danmark. Der var ingen Laboratorier, Butiker el. lgn. at ty til 
deroppe i Landet. Havde man forsømt at forskrive et eller andet 
til Udsending med det ene eller de to Skibe, der i Efteraarstiden 
bragte Forsyning af Proviant m.m. til Kolonien, maatte der atter 
hengaa et, Aar, for det kunde erholdes udsendt. 
Som Følge af de besværlige Forhold, hvorunder de bakteriologiske 
Undersøgelser fandt Sted, har jeg hovedsagelig maattet indskrænke 
mine Dyrkningsforsøg til saadanne Næringssubstrater som Cibil- 
Gelatine (20 °/o), Liebig-Gelatine (5 °/o), Cibil-Agar-Agar (20 °/o) og 
Bouillon (1 Pd. magert Oksekod til 1000 Gram Vand), tilberedte efter 
Anvisningerne i Prof. C. SALOMONSENS bakteriolog. Teknik, Kbhvn. 
1889 og 1894. I en Del Tilfælde har jeg benyttet Serum (stivnet, 
tilberedt af Blodet af et ca. %4 Aar gl. Gedekid), Pepton-Bouillon, 
Gedemelk, svagt sur Urin, Liquor amnii-Vedske (fra en Ged). 
1x 
